CAƔ WEZUU ƐZƖ KRƖSTƲ TƲ YƆ
Ñaɣ pana nɛ ŋwɛɛnɩ wɛtʋ ndʋ Ɛsɔ sɔɔlaa yɔ—tɩ luzuu
ƐBƐ YƆƆ PƖCƐYAA?
Tɩ luzuu yeki se taabalɩyɛ kɩbanɖɛ ɛwɛɛ ña nɛ Yehowa mɩ-hɛkʋ taa.—Keɣa 137:6
Tɩ luzuu yeki se taabalɩyɛ kɩbanɖɛ ɛwɛɛ ɖa nɛ lalaa ɖɛ-hɛkʋ taa.—Fil 2:3, 4
Cajayɛ kɔŋnɩ asɛyʋʋ.—Adu 16:18; Eze 28:17
ƐBƐ PƖWƐƐ SE ŊLA?
Pɔzɩ lɔŋ tasʋʋ nɛ ŋɖɔ pɩ-yɔɔ.—Keɣa 140:5; Adu 19:20
Wolo lalaa tɛ nɛ ŋsɩnɩ-wɛ nesi tɛɛ tʋma labʋ.—Mat 20:25-27
Taayele nɛ wala nɛ hɔɔlɩŋ nɩɩyɩ taa niye wɛʋ la nɛ ŋpɩsɩ cajayɛ tʋ.—Roma 12:3
CƆNƖ VIDEO LƆ MBƲ PƖWƐƐKƖƔ SIƔSIƔ WƐTƲ YƆ—TƖ KPAZƲƲ, NƐ PƲWAYƖ LƐ ŊCOSI TƆM PƆZƲƲ MBƲ PƖKƆŊ YƆ PƖ-YƆƆ:
Patasɩɣ-ɖʋ lɔŋ nɛ ɖɩlakɩ ɛzɩma yɔ, ɛbɛ pɩwɩlɩɣ ɖɔ-yɔɔ?
Ɛzɩma adɩma sɩɣnɩ se ɖɩwɛɛnɩ tɩ luzuu?
Hɔɔlɩŋ weyi ɩ-taa manpɩzɩɣ nɛ mawɩlɩ se mɛwɛnɩ tɩ luzuu?